વડોદરા, 26 ઑક્ટોબર: પિતાના અવસાનના કારણે હેરાન થઇને સોફ્ટવેર એન્જીનિયર ભાવેશ પરમાર પાંચ વર્ષ પહેલાં મુંબઇ સ્થિત પોતાના ઘરેથી ભાગી ગયો હતો. ભૂલથી તે સમજૌતા એક્સપ્રેસમાં બેસીને તે પાકિસ્તાન પહોંચી ગયો હતો, જ્યાં તેની ધરપકડ કરીને કોટ લખપત જેલમાં મોકલવામાં આવ્યો હતો. ભાવેશ પરમાર જેલમાંથી છુટીને પોતાની માતૃભૂમિમાં પહોંચ્યો છે. તેને મુક્ત કરાવવા માટે વલખા મારી રહેલી તેની માતા હંસાબેન તેને જોઇએ રડવા લાગી હતી. ગુમ થયેલા પોતાના પુત્રને પરત મેળવતાં અભિભૂત બનેલી માતાએ જણાવ્યું હતું કે 2004માં ભાવેશ પિતાનું કેન્સરના કારણે અવસાન થયું હતું.